钦定古今图书集成/明伦汇编/氏族典/第207卷 > 《廖用贤尚友录》 > 曹褒
## 钦定古今图书集成/明伦汇编/氏族典/第207卷 > 《廖用贤尚友录》 > 曹褒

按《后汉书曹褒传》：“褒字叔通，鲁国薛人也。父充，持《庆
氏礼》。褒少笃志有大度，结发传充业，博雅疏通。初举
孝廉，再迁圉令。陈留太守马严奏褒耎弱，免官归郡。
为功曹，征拜博士。会肃宗欲制定礼乐，褒上疏拜侍
中。章和元年受命，次序礼事。和帝即位，擢监羽林左
骑。永元四年，迁射声校尉、城门校尉、将作大匠。七年”，
出为河内太守，坐上灾害不实，免。有顷，复为侍中。褒
博物识古，为儒者宗。十四年，卒官。